વેલ, આગળ વધતાં પહેલાં પાર્લમેન્ટ ઑફ ધ વર્લ્ડ રિલિજિયન્સ વિશે થોડું જાણીએ. દર પાંચ વર્ષે વિશ્વના વિવિધ દેશોમાં યોજાતી આ વિશ્વ ધર્મસંસદ ૧૮૯૩માં પહેલી વખત શિકાગોમાં થઈ. ત્યાર પછી દુનિયાના ૮૦ દેશોમાં થયેલી આ પાર્લમેન્ટનું ધ્યેય છે દુનિયાના વિવિધ ધર્મોનાં કન્સેપ્ટ, કલ્ચર, મૉરલ્સ જાણી-સમજી એના દ્વારા લોકોમાં શાંતિ અને સહિષ્ણુતા ફેલાવવી તથા ધર્મો-ધર્મો વચ્ચેના હઠાગ્રહ, મતાગ્રહ દૂર કરી એકબીજા વચ્ચે કો-ઑપરેટિવ રિલેશનશિપ બાંધવી અને દરેક ધર્મ પ્રત્યે રિસ્પેક્ટ અને સ્વીકારની ભાવના વિકસાવવી. સમસ્ત વિશ્વના કલ્યાણ માટે યોજાતી આ ધર્મસંસદમાં ત્રણ-ચાર દિવસના પ્રોગ્રામ હોય છે જેમાં જે-તે ધર્મનાં લેક્ચર્સ, મ્યુઝિક પ્રોગ્રામ્સ, ડિસ્ક્શન વગેરે થાય છે. આ કાર્યક્રમમાં મોસ્ટ્લી દુનિયાના દરેક ધર્મના પ્રતિનિધિઓ પોતાની સ્પીચ રજૂ કરે છે અને આ વિષયોમાં ઇન્ટરેસ્ટેડ શ્રોતાઓ એ સાંભળે છે. આ વર્ષે પણ ૮૦ દેશોમાંથી ૪૯૦ ધર્મના પ્રતિનિધિઓ અમેરિકાના સૉલ્ટ લેક સિટીમાં સ્પીચ આપશે અને ૧૦ હજાર શ્રોતાઓ એ સાંભળશે.